**Všeobecné obchodné podmienky**

Vážený hosť!

Teší nás, že ste sa rozhodli využiť služby Hotela Zochova chata\*\*\*\*. Vzhľadom na skutočnosť, že sa snažíme, aby Váš pobyt v našom hoteli bol čo najpríjemnejší, dovoľujeme si Vás požiadať o preštudovanie nasledovných Všeobecných obchodných podmienok, ktoré upravujú a špecifikujú zmluvný vzťah medzi Vami a hotelom, založený akceptáciou Vašej objednávky.

1. Účelom týchto všeobecných obchodných podmienok (ďalej aj ,,VOP“) je vytvoriť právny rámec vzťahov medzi prevádzkovateľom hotela a jeho klientmi, s cieľom zabezpečiť informovanosť klienta o podmienkach poskytovania služieb.
2. Tieto obchodné podmienky platia pre zmluvy o prenechaní hotelových izieb na ubytovanie, konferenčných a banketových miestností hotela na podujatia a vykonávanie podujatí za nájom, ako aj pre všetky ďalšie dodávky a služby poskytované klientom.
3. Obchodné podmienky klienta môžu byť akceptované iba v prípade, keď budú výslovne vopred písomne dohodnuté.
4. Tieto VOP tvoria neoddeliteľnú súčasť každej zmluvy (dohody) a objednávky, predmetom ktorej je záväzok hotela poskytnúť klientovi určité služby a záväzok klienta uhradiť za poskytnuté služby dohodnutú cenu.
5. Platí domnienka, že klient sa s týmito VOP oboznámil, ibaže preukáže, že prístup k nim bol obmedzený prípadne zamedzený zavinením hotela.
6. Tieto VOP sa stavajú pre hotel záväznými dňom ich zverejnenia a pre klienta okamihom objednania služby.

**I.**

**Definícia pojmov**

Pre účely tejto zmluvy sa rozumie:

1. **Klientom** každá fyzická alebo právnická osoba, ktorá uzatvorí s hotelom zmluvu o poskytnutí služieb alebo zašle hotelu záväznú objednávku.
2. **Hotelom** sú objekty prevádzkované spoločnosťou Grapent a.s., so sídlom Piesok 4015/B7, Modra 900 01, IČO: 36 689 483, zapísanej v obchodnom registri Okresného súdu Bratislava I, oddiel: Sa. vložka č. 3990/B, s názvom Hotel Zochova chata\*\*\*\* a Furmanská krčma.
3. **Zmluvnými stranami** sú hotel a klient.
4. **Službou** akékoľvek služby poskytované hotelom v súlade s jeho predmetom podnikania, najmä však ubytovacie, stravovacie, wellness a kongresové služby.
5. **Individuálnym klientom** spravidla 1 až 9 osôb, ktoré si spoločne objednajú služby hotela alebo rezervujú ubytovanie v hoteli v rovnakom termíne príchodu a odchodu.
6. **Skupinou** spravidla 10 a viac osôb, ktoré si spoločne objednajú služby hotela alebo rezervujú ubytovanie v hoteli v rovnakom termíne príchodu a odchodu.
7. **Podujatím** spoločenská akcia, ktorej sa zúčastňuje väčší počet osôb a ktorá je spojená s poskytovaním viacerých druhov služieb hotela.
8. **Organizátor podujatia** každá fyzická alebo právnická osoba, ktorá organizačne, technicky alebo iným spôsobom zabezpečuje podujatie v mene alebo v prospech klienta a za tým účelom vstupuje do zmluvného vzťahu s hotelom; ak nie je dohodnuté inak, platí, že objednávateľ podujatia (klient) je jeho organizátorom.
9. **Okamihom úhrady** moment, kedy hotel získal možnosť disponovať s uhradenými prostriedkami, t.j. dňom ich pripísania na účet, prevzatím v pokladni a pod.
10. **Škodou** skutočná škoda a ušlý zisk. Škoda sa nahrádza v peniazoch; ak však o to oprávnená strana požiada a ak je to možné, nahrádza sa škoda uvedením do predošlého stavu.

**II.**

**Uzavretie zmluvy**

1. Uzavretím zmluvy sa rozumie dohoda uzavretá medzi hotelom a klientom o poskytovaní služieb.
2. Uzatvorením zmluvy sa hotel zaväzuje zabezpečiť klientovi služby v dohodnutom rozsahu a kvalite, pričom klientovi súčasne vzniká povinnosť zaplatiť hotelu dohodnutú cenu a nahradiť prípadnú škodu, spôsobenú v súvislosti s čerpaním hotelových služieb.
3. Zmluva vzniká potvrdením objednávky /rezervácie/ klienta zo strany hotela. Potvrdenie môže byť vykonané písomne, faxom, e-mailom.
4. Zmluvní partneri sú hotel a klient. Pokiaľ služby hotela objednávala tretia osoba /sprostredkovateľ/, voči hotelu je povinnou /zmluvnou/ stranou sám sprostredkovateľ, ak sa zmluvné strany nedohodnú inak.
5. V prípade skupinových alebo pravidelne opakujúcich sa objednávok môžu zmluvné strany uzavrieť písomnú rámcovú zmluvu s tým, že dohody dojednané v tejto zmluve majú prednosť pred ustanoveniami týchto VOP. Platnosť VOP však tým nie je dotknutá. To platí aj v prípade individuálnych písomných zmlúv.
6. Ďalší prenájom prenechaných miestností ako aj ich používanie na iné účely ako ubytovanie, resp. na iné účely ako bolo dohodnuté v zmluve, vyžadujú predchádzajúci písomný súhlas hotela.

**III.**

**Ubytovacie služby – individuálni klienti**

1. Hotel je povinný  dať k dispozícii klientovi rezervované izby od 14.00 hod. dohodnutého dňa príjazdu. Klient má nárok na prichystanie rezervovanej izby pred uvedeným termínom len v prípade, že sa na tom s hotelom pri uzatváraní zmluvy výslovne dohodol. Klient nemá nárok na odovzdanie k dispozícii konkrétnej izby, ibaže sa s hotelom na tom osobitne dohodol. V prípade odovzdania izby v skoršom čase od 10 do 13,59 hodiny dňa príchodu má hotel právo účtovať 20% z cenníkovej ceny ubytovania.
2. Klient je povinný v dohodnutý deň odchodu uvoľniť a opustiť izbu najneskôr do 11.00 hod. dohodnutého dňa odchodu, pokiaľ nebolo vopred dohodnuté inak. V prípade oneskoreného uvoľnenia izby je hotel oprávnený účtovať 20% cenníkovej ceny, ak dôjde k uvoľneniu izby do 15.00 hod.. Hotel je oprávnený účtovať 30% cenníkovej ceny; ak dôjde k uvoľneniu izby do 17.00 hod. Hotel môže po 17.00 hod. účtovať 100% cenníkovej ceny bez toho, aby klientovi vznikli zmluvné nároky na služby hotela spojené s ubytovaním.
3. Ak sa klient nenasťahoval do hotela najneskôr do 18.00 hod. dňa príchodu a pokiaľ nebol výslovne dohodnutý neskorší príchod, hotel je oprávnený rezervované izby prenechať inému klientovi.
4. Ak sa klient ubytuje v hoteli pred 6.00 hodinou rannou, je povinný uhradiť cenu ubytovania za celú predchádzajúcu noc.
5. Klient je povinný pri nasťahovaní sa do izby akékoľvek prípadné nedostatky, nezrovnalosti alebo výhrady ihneď po ich zistení nahlásiť na recepcií hotela. Rovnako je povinný postupovať v prípade, ak zistí akékoľvek poškodenie izby alebo jej inventáru. V prípade, že hotel zistí poškodenie izby alebo jej inventáru po ukončení pobytu klienta bez toho, aby klient na tieto skutočnosti upozornil recepciu hotela, je klient povinný nahradiť hotelu škodu za poškodenie izby alebo jej inventáru v plnom rozsahu
6. Pobyt klienta v hoteli upravuje ubytovací poriadok a prevádzkové poriadky hotela . Tieto poriadky sú pre klientov hotela záväzné.
7. Hotel je povinný umožniť klientovi uložiť cenné predmety alebo predmety vysokej finančnej, spoločenskej alebo duševnej hodnoty na bezpečnom mieste /hotelový trezor/. Pokiaľ toto právo klient nevyužije, za prípadnú škodu spôsobenú stratou, zneužitím, poškodením, odcudzením alebo iným spôsobom zodpovedá hotel len v obmedzenej miere**.** Za klenoty, peniaze a iné cennosti hotel zodpovedá len do výšky **332** € . Právo na náhradu škody zanikne, ak ho klient neuplatnil najneskôr do 15 dňa po dni, keď sa poškodený o škode dozvedel. Platí domnienka, že o škode sa dozvedel v deň odchodu z hotela.

**IV.**

**Ubytovacie služby – skupiny**

1. Ak nie je uvedené v týchto VOP inak, platia pre ubytovacie podmienky skupín ustanovenia Čl. III. VOP.

**V.**

**Ceny za hotelom poskytované služby a platobné podmienky**

1. Klient je povinný zaplatiť za poskytnuté služby dohodnutú cenu, to platí aj pre služby, ktoré hotel poskytol na základe výslovnej požiadavky klienta tretím osobám.
2. Dohodnutá je cena, ktorá je uvedená v potvrdení rezervácie. Pokiaľ cena nebola takto dohodnutá, platia zverejnené cenníkové ceny.
3. Ceny uvedené v cenníku hotela sú konečné a zahŕňajú daň z pridanej hodnoty, nezahŕňajú však miestne dane.
4. Pokiaľ doba medzi uzavretím zmluvy a poskytnutím objednaných služieb presiahne 4 mesiace, v priebehu ktorých sa zvýšia hotelové ceny, môže hotel dohodnutú cenu primerane zvýšiť, maximálne však o 5% dohodnutej ceny.
5. K zmene ceny môže hotel pristúpiť aj vtedy, ak klient dodatočne zmení so súhlasom hotela počet rezervovaných izieb, rozsah hotelových služieb, dĺžku pobytu ap.
6. Hotel je oprávnený pri uzavretí zmluvy žiadať platbu vopred.
7. Ak sa nedohodne vopred inak, v prípade organizovaných podujatí, podkladom pre vyúčtovanie objednaných a využitých služieb zo strany klienta je daňový doklad – faktúra vystavená v deň odchodu klienta z priestorov hotela alebo v deň, kedy klient využil objednané služby hotela. Faktúra musí obsahovať všetky náležitosti stanovené platnými právnymi predpismi SR.
8. Splatnosť faktúry je 14 dní od jej vystavenia. Faktúra sa považuje za uhradenú dňom, kedy hotel mohol disponovať uhradenou čiastkou, t. j. deň pripísania príslušnej čiastky v prospech účtu hotela.
9. Platba kreditnou kartou môže byť vykonaná pred aj po čerpaní hotelových služieb, a to na základe klientom poskytnutých údajov potrebných na realizáciu platby. Poskytnutím údajov na platbu kreditnou kartou klient vyslovuje súhlas s jej použitím. Hotel má právo aj dodatočne zúčtovať z kreditnej karty klienta prípadné rozdiely, ktoré budú zistené po jeho odchode /napr. konzumácia z minibaru, náhrada škody, pokuty ap./ s čím klient vyslovuje súhlas. Hotel je však povinný písomne / e-mailom/ informovať klienta o akomkoľvek dodatočnom vyrovnaní rozdielov z kreditnej karty klienta a o dôvodoch takéhoto dodatočného zúčtovania.
10. Pri omeškaní s platbou je hotel oprávnený účtovať úroky z omeškania vo výške 0,5 % omeškanej platby za každý deň omeškania.

**VI. Podujatia**

1. Na zabezpečenie a riadnu prípravu podujatia je jeho organizátor povinný oznámiť hotelu konečný počet účastníkov najneskôr 5 pracovných dní pred konaním podujatia.
2. V prípade zmeny rozsahu poskytovaných služieb na žiadosť klienta, hotel poskytne navýšenie rozsahu poskytovaných služieb podľa vlastných možností, s tým, že k takejto požiadavke pristupuje so starostlivosťou riadneho obchodníka. Na zvýšenie rozsahu poskytovaných služieb však klient právny nárok nemá.
3. Zmena v počte účastníkov podujatia o viac než 10% musí byť s hotelom vopred dohodnutá. Pri takejto zmene /odchylke/ počtu účastníkov si hotel vyhradzuje právo jednostranne zameniť potvrdené miestnosti; dohodnutý štandard a technické vybavenie musia zostať zachované.
4. Pri prekročení počtu účastníkov o viac než 10 % je hotel tiež oprávnený prepracovať a zmeniť dohodnutú cenu. Základom vyúčtovania je skutočný počet účastníkov.
5. Pri podujatiach v priestoroch reštaurácie, ktoré trvajú dlhšie ako do 22.00 hod. (nedeľa-štvrtok), resp. do 23,00 (piatok-sobota) a pokiaľ dohodnutá cena už nezohľadňuje dhšie trvanie podujatia /nad rámec otváracích hodín/ môže hotel účtovať obslužné.
6. Pri podujatiach v priestoroch lobby baru, ktoré trvajú dlhšie ako do 22.00 hod. (nedeľa-utorok), resp. do 24,00 (streda-sobota) a pokiaľ dohodnutá cena už nezohľadňuje dhšie trvanie podujatia /nad rámec otváracích hodín/ môže hotel účtovať obslužné.
7. Organizátor prípadne objednávateľ podujatia nie sú oprávnení zásobovať podujatie vlastnými jedlami alebo nápojmi s výnimkou predchádzajúcej výslovnej písomnej dohody s hotelom. V takých prípadoch hotel účtuje servisný príplatok.
8. Organizátor podujatia a jeho objednávateľ sú povinní spoločne a nerozdielne zaplatiť za konzumáciu jedál a nápojov objednaných zo strany účastníkov podujatia nad dohodnutý rámec celkovej kalkulácie.
9. Organizátor podujatia a jeho objednávateľ sú povinní spoločne a nerozdielne zaplatiť za služby objednané zo strany účastníkov podujatia nad dohodnutý rámec celkovej kalkulácie.
10. Za prípadné porušenie práv duševného vlastníctva klientom hotel nezodpovedá. Pri podujatí sú organizátor /objednávateľ/ povinní vysporiadať vo vlastnom mene, na vlastnú zodpovednosť a na vlastné náklady všetky záväzky voči organizáciám na ochranu autorských práv.
11. Organizátor podujatia alebo objednávateľ sú povinní bezodkladne informovať hotel, ak je podujatie spôsobilé vyvolať verejný záujem, narušiť verejný poriadok, obmedziť alebo ohroziť záujmy hotela a iných klientov hotela. Hotel je oprávnený vykonať adekvátne opatrenia na zamedzenie takéhoto stavu a klient je povinný ich znášať.
12. Inzeráty v novinách alebo iné zverejnenie v médiách /tlačových, elektronických ap./, reklamy a oznamy určené širokej verejnosti, najmä pozvania k prijímacím pohovorom, konanie politických, náboženských a komerčných podujatí, ktoré by mohli poukazovať na akýkoľvek vzťah k hotelu, prípadne sú spôsobilé poškodiť dobré meno hotela alebo parazitovať na jeho povesti, vyžadujú predchádzajúci výslovný, písomný súhlas hotela.
13. Pokiaľ hotel pre organizátora podujatia, na základe jeho požiadavky obstaráva technické a iné zariadenia od tretích subjektov, koná tak vždy v mene, v plnej moci a na účet organizátora podujatia, prípadne objednávateľa. Hotelu tým nevznikajú žiadne záväzky voči tretím osobám a nároky tretích subjektov z užívania tohto zariadenia sú nárokmi iba voči organizátorom /objednávateľom/ podujatia.
14. Používanie vlastných elektrických, elektronických, technických zariadení organizátora, resp. objednávateľa podujatia pri použití elektrickej siete hotela vyžaduje jeho písomný súhlas. Hotel si vyhradzuje právo osobitne spoplatniť také prístroje a zariadenia, ktoré nad obvyklú mieru zvyšujú náklady na dodávku energií alebo prevádzkové náklady hotela.
15. Za poruchy alebo poškodenia na technických zariadeniach hotela vznikajúce použitím týchto zariadení, zodpovedá v plnej miere organizátor /objednávateľ/ podujatia, ktorý je povinný uhradiť náklady spojené s uvedením do pôvodného stavu. Hotel je oprávnený prostredníctvom svojich zamestnancov alebo tretích osôb vykonať kontrolu takýchto zariadení a opatrenia na predchádzanie, príp. zamedzenie vzniku takéhoto stavu a klient je povinný takéto opatrenia strpieť.
16. Za bezpečnosť používaných technických, elektronických alebo elektrických zariadení organizátora podujatia príp. jeho objednávateľa v plnej miere zodpovedá organizátor /objednávateľ/ podujatia.
17. Akýkoľvek vnesený dekoračný materiál alebo predmet musí zodpovedať zákonným požiarnym požiadavkám. Hotel je oprávnený vyžadovať stanovisko príslušných orgánov verejnej správy. V záujme predchádzania vzniku možnej škody je potrebné inštaláciu a umiestnenenie vnesených materiálov a predmetov vopred dohodnúť s hotelom.
18. Prinesené výstavné a ostatné predmety musia byť po skončení podujatia okamžite odstránené. Pokiaľ organizátor alebo objednávateľ podujatia toto opomenie a predmety ponechá v miestnosti podujatia, hotel je oprávnený do času odstránenia týchto predmetov účtovať nájom za miestnosť. Hotel je tiež oprávnený vykonať odstránenie a uskladnenie týchto predmetov na účet organizátora podujatia, príp. jeho objednávateľa bez toho, aby mu vznikla zmluva o úschove alebo uložení.

**VII.**

**Záloha na služby**

1. Pokiaľ nie je s hotelom uzatvorená iná písomná dohoda, hotel je oprávnený požadovať

zálohovú platbu nasledovne:

- pri individuálnych klientoch 100 % z celkovej ceny objednaných služieb, a to najneskôr 14

dní pred čerpaním služieb alebo konaním podujatia

* pri podujatí s počtom do 50 osôb 100 % z celkovej ceny objednaných služieb, a to najneskôr 14 dní pred konaním podujatia
* pri podujatí s počtom nad 50 osôb 25% - 50% z celkovej ceny objednaných služieb, a to najneskôr 60 dní pred konaním podujatia, a ďalších 50% z ceny objednaných služieb najneskôr 30 dní pred konaním podujatia.

1. V prípade, že záloha nebude uhradená včas, hotel si vyhradzuje právo zrušiť rezerváciu bez predchádzajúceho upozornenia.
2. Pri zabezpečení svadby je hotel oprávnený požadovať nevratnú zálohovú platbu vo výške

1 000 eur, a to pri potvrdení záväznej objednávky. Úhrada zálohovej platby je potvrdením

záväznosti zmluvy. Uhradená záloha sa v prípade storna nevracia, slúži ako zmluvná pokuta -

paušalizovaná náhrada škody /ušlý zisk/. Druhú zálohu vo výške 50 % z celkovej predpokladanej ceny služieb je nutné uhradiť najneskôr do 30 dní pred konaním svadby. Doplatok do výšky skutočnej ceny služieb je klient povinný uhradiť do 24 hodín po skončení svadby.

1. Hotel je oprávnený pri príchode klientov vyžadovať garanciu vo forme predautorizácie platobnej karty, prípadne zálohy v hotovosti. Pre garanciu úhrady skonzumovaného tovaru z  izbového minibaru hotel vykoná pri ubytovaní klienta predautorizáciu v sume 50 € na pobyt. Presnú čiastku vo výške skutočnej konzumácie, hotel zaúčtuje a vysporiada po kontrole minibaru v izbe, kde bol klient ubytovaný.

Rovnako hotel postupuje aj v prípade ohláseného záujmu klienta o pripisovanie účtu za konzumáciu a ostatné služby čerpané v hoteli na účet izby, v tomto prípade bude predautorizovaná suma 150 € na pobyt. V prípade, že bude predautorizovaná suma 150 € spotrebovaná, hotel má právo na ďalšiu predautorizáciu vo výške 150 €.

**VIII.**

**Odstúpenie, zrušenie objednávky. Storno podmienky**

1. Klient má právo stornovať objednané služby alebo podujatie.
2. Pri stornovaní objednaných podujatí a služieb náleží hotelu odškodnenie vo forme storno poplatku, ktorý je určený percentuálnou časťou stanovenej ceny služieb alebo podujatia, v závislosti od množstva osôb, pre ktoré je dojednané podujatie /služby/ a časového úseku, ktorý uplynul odo dňa stornovania služby alebo podujatia do plánovaného začiatku poskytovania služieb alebo podujatia.
3. Pokiaľ nie je stanovené alebo dohodnuté inak, storno poplatky určované z ceny služieb alebo

podujatia sú nasledovné:

a/ Pri podujatiach s počtom do 20 izbonocí / roomnights/ alebo podujatiach bez ubytovania s počtom do 20 osôb je hotel oprávnený účtovať nasledovné storno poplatky:

* stornovanie medzí 15. – 30. dňom pred plánovaným začiatkom poskytovania služieb alebo podujatia ................................................................ 30 % predpokladanej ceny
* stornovanie medzí 8. – 14. dňom pred plánovaným začiatkom poskytovania služieb alebo podujatia ................................................................ 50 % predpokladanej ceny
* stornovanie 7 a menej dní pred plánovaným začiatkom poskytovania služieb alebo podujatia ................................................................ .........100 % predpokladanej ceny

b/ Pri podujatiach s počtom od 21 izbonocí / roomnights/ alebo podujatiach bez ubytovania s počtom od 21 osôb je hotel oprávnený účtovať nasledovné storno poplatky:

* + stornovanie v čase od prijatia záväznej objednávky do 121 dní pred plánovaným začiatkom poskytovania služieb alebo podutia ................ 10 % predpokladanej ceny
  + stornovanie medzi 61. – 120. dňom pred plánovaným začiatkom poskytovania služieb alebo podujatia ......................................................až do 20 % predpokladanej ceny
  + stornovanie medzi 31. – 60. dňom pred plánovaným začiatkom poskytovania služieb alebo podujatia ......................................................až do 30 % predpokladanej ceny
  + stornovanie medzí 14. – 30. dňom pred plánovaným začiatkom poskytovania služieb alebo podujatia .......................................................až do 50 % predpokladanej ceny
  + stornovanie 14 a menej dní pred plánovaným začiatkom poskytovania služieb alebo

podujatia .............................................................. až do 100 % predpokladanej ceny

1. Pri ubytovaní individuálnych klientov je hotel oprávnený účtovať nasledovné storno poplatky:
   * stornovanie 8 a viac dní pred plánovaným nástupom na pobyt ............................................................................ až do 50 % ceny ubytovania
   * stornovanie medzi 7 a menej dní pred plánovaným nástupom na pobyt ............................................................................ až do 100 % ceny ubytovania
2. Pri ubytovaní skupín platia storno podmienky ako pri podujatiach /bod 3 tohto článku/.
3. Náklady na hotelom objednané technické zariadenia pre potreby zabezpečenia podujatia v rozsahu nákladov, ktoré už hotelu vznikli a nebolo ich možné pokryť iným využitím, hradí klient v plnej výške.
4. Pri poskytovaní stravovacích služieb je predpokladaná celková cena je súčtom dohodnutých cien za nápoje, jedlo, prenájom priestorov a poplatky za iné služby a pokiaľ takto cena ešte pevne nebola dohodnutá, pre výpočet platí vzorec: najnižšia cena menu na banket x počet osôb.
5. Zakúpené darčekové poukazy majú platnosť jeden rok. Platnosť poukazu začína dňom jeho vytvorenia a končí uplynutím jedného roka. Termín expirácie poukazu je možné v prípade včas uplatnenej žiadosti predĺžiť maximálne o 1 mesiac. Viacnásobné predĺženie nie je možné. V prípade  nevyužitia zakúpeného  darčekového poukazu je storno 100 %. Zakúpený poukaz nie je možné refundovať ani vrátiť.. Poukaz nie je možné vymeniť za hotovosť alebo iné finančné kompenzácie. Poukaz je určený na jednorazové použitie. Ak je hodnota objednávaných služieb a hodnota služieb čerpaných počas pobytu hosťa v hoteli nižšia ako hodnota poukazu, rozdiel sa nevracia. Ak je hodnota objednávaných služieb vyššia ako hodnota poukazu, vzniknutý rozdiel v cene je klient povinný uhradiť.

**IX.**

**Odstúpenie od zmluvy zo strany hotela**

1. Hotel je oprávnený odstúpiť od zmluvy v prípade, že bola dohodnutá rezervácia s možnosťou klienta do určitej doby odstúpiť od zmluvy bez povinnosti platby, hotel disponuje dopytom po takto rezervovaných izbách a klient na spätný dopyt hotela sa svojho práva na odstúpenie nezriekne.
2. Hotel je tiež oprávnený odstúpiť od zmluvy v prípade, ak:
   * bolo toto právo písomne dohodnuté s klientom z dôvodov uvedených v zmluve,
   * klient netrvá na plnení zo strany hotela,
   * klient má voči hotelu neuhradené už splatné záväzky,
   * pri rezervácii bola dohodnutá platba vopred alebo zálohová platba a klient svoj záväzok včas nesplnil, hotel však môže odstúpiť od zmluvy najneskôr do momentu splnenia záväzku klientom,
   * sa vyskytli okolnosti, za ktoré hotel nezodpovedá /napr. vyššia moc/, ktoré robia splnenie zmluvy nemožným,
   * služby alebo podujatie boli rezervované uvedením nepravdivých, zavádzajúcich alebo nesprávnych údajov klienta alebo iných podstatných skutočností,
   * má hotel opodstatnený dôvod domnievať sa, že využitie hotelových služieb by mohlo ohroziť riadnu prevádzku, bezpečnosť alebo vážnosť hotela voči verejnosti bez toho, že by sa to mohlo pripisovať majiteľom resp. organizácii hotela.

**X.**

**Zodpovednosť za škodu spôsobenú na vnesených alebo odložených veciach**

1. Hotel zodpovedá za škodu spôsobenú na veciach, ktoré boli ubytovanými klientami alebo pre nich vnesené, ibaže by ku škode došlo aj inak. Vnesené sú veci, ktoré boli prinesené do priestorov, ktoré boli vyhradené na ubytovanie alebo na uloženie vecí, alebo ktoré boli za týmto účelom odovzdané niektorému z pracovníkov hotela.
2. Za klenoty, peniaze a iné cennosti zodpovedá hotel len do výšky 332 EUR, v prípade ak boli uložené a uzamknuté na mieste na to určenom. Právo na náhradu škody zanikne, ak sa neuplatnilo najneskôr do pätnásteho dňa po dni, keď sa poškodený klient o škode dozvedel.
3. Poskytnutím miesta na odstavenie vozidla v hotelovej garáži alebo na parkovisku nevzniká zmluva o úschove, resp. o uložení. Za stratu alebo poškodenie motorových vozidiel odstavených alebo odsunutých na pozemku a ich príslušenstva hotel nezodpovedá.
4. Hotel nezodpovedá za úrazy pri programoch na voľný čas akéhokoľvek druhu, ibaže ku škode došlo zo strany hotela v dôsledku jeho hrubej nedbanlivosti alebo úmyslu.

**XI.**

**Osobitné ustanovenia**

1. Zvieratá nesmú byť prinesené do hotela. Ak dôjde k predchádzajúcemu písomnému súhlasu hotela, je účtovaná prirážka v dohodnutej výške.

2. Fajčenie je dovolené len vo vyhradených priestoroch. V ostatných priestoroch hotela,

/všetkých vnútorných prevádzok a izieb/ je fajčenie zakázané. V prípade porušenia tohto

zákazu má hotel právo uložiť klientovi pokutu vo výške 150,- € za každé zistené porušenie.

3. Do hotela nesmú byť vnesené žiadne látky nebezpečnej povahy /výbušniny a strelivo,

žieraviny, jedy alebo toxické látky, infekčné alebo rádioaktívne materiály/.

4. Hotel prevezme správy, poštové zásielky a zásielky tovaru určené pre hostí. Zásielky

hotelových hostí odošle na požiadanie klienta a za úhradu.

5. Nájdené veci hotel posiela ďalej len na žiadosť klienta. Tieto veci sa v hoteli uskladňujú

v hoteli maximálne šesť mesiacov. Po uplynutí tejto doby predmety so zjavnou hodnotou

budú odovzdané príslušným orgánom.

**XII.**

**Reklamačný poriadok**

1. Ustanovenia tohto článku VOP majú povahu reklamačného poriadku (ďalej aj ako len „Reklamačný poriadok“) vydaného na základe zák. č. 40/1964 Zb. Občianskeho zákonníka v platnom znení, zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len „zákon o ochrane spotrebiteľa“).
2. Hotel Zochova chata v súlade s ust. § 18 zákona č. 250/2007 Z.z. o ochrane spotrebiteľa v platnom znení za účelom riadneho informovania klientov o podmienkach a spôsobe reklamácie a zabezpečenia správneho postupu pri vybavovaní reklamácií nedostatkov v službách a na tovaroch predávaných a poskytovaných v hoteli /vo všetkých jeho prevádzkach/ vydáva tento reklamačný poriadok:

**Právo na reklamáciu**

1. Reklamáciou sa rozumie uplatnenie zodpovednosti za vady výrobku alebo služby. Práva zo zodpovednosti za vady uplatňujú u poskytovateľa, u ktorého bola vec kúpená
2. Klient má právo na reklamáciu prípadných nedostatkov poskytnutých služieb a vád zakúpených tovarov vrátane práva na ich odstránenie, výmenu, doplnenie, prípadne na náhradné poskytnutie novej služby alebo primeranú zľavu z dohodnutej ceny zaplatených služieb alebo tovarov.

**Predmet reklamácie**

1. Nedostatky kvality stravy a nápojov určených k okamžitej spotrebe klient reklamuje ihneď pri zistení nedostatku, priamo u obsluhujúceho pracovníka. V prípade, že reklamácia sa týka nedostatočného množstva a hmotnosti jedla a nápojov určených k okamžitej spotrebe, táto musí byť uplatnená pred začatím konzumácie.
2. Reklamáciu nedostatkov ostatného tovaru alebo služieb klient uplatní u manažéra príslušného strediska, v ktorom bol tovar alebo službu zakúpená ihneď, resp. bez zbytočného odkladu, najneskôr do konca záručnej doby. Právo na reklamáciu nedostatkov v ubytovaní zanikne, pokiaľ nebolo uplatnené najneskôr do 6 mesiacov od poskytnutia služby zanikne, pokiaľ nebolo uplatnené najneskôr do 6 mesiacov od poskytnutia služby. Právo na reklamáciu wellness služby má klient len počas čerpania služby. Klient nemá právo na vrátenie peňazí alebo zľavu z poskytnutej služby, ak ju reklamuje až po jej vyčerpaní
3. Predpokladom uplatnenia reklamácie je predloženie pokladničného bloku z elektronickej registračnej pokladnice. Bez predloženia dokladu o kúpe hotel nemusí reklamáciu uznať. Klient pri uplatňovaní reklamácie predloží všetky relevantné doklady o poskytnutí služby alebo nadobudnutí tovaru, u ktorého vytýka vadu alebo nedostatok.

**Postup pri vybavovaní reklamácie**

Stravovacie služby

1. Vady potravín sa považujú za neodstrániteľné. Ak sa vyskytne vada potravín, jedál alebo nápojov, má klient právo požadovať ich výmenu alebo vrátenie zaplatenej čiastky, prípadne poskytnutie zľavy.
2. V prípade ak nie je dodržaná správna akosť, hmotnosť, miera alebo teplota jedál a nápojov, má klient právo požadovať bezplatné, riadne a okamžité odstránenie vady.

Ubytovacie služby

1. Klient je oprávnený požadovať bezplatné, riadne a včasné odstránenie nedostatkov a to:

* výmena chybného alebo doplnenie chýbajúceho drobného vybavenia izby
* pokiaľ nie je možné odstrániť vady technického charakteru (porucha vykurovacieho systému, slabý tlak vody, nedostatok teplej vody, a pod.) a ak hotel nemôže klientovi poskytnúť iné náhradné ubytovanie, má klient právo na zľavu zo základnej ceny ubytovania alebo na odstúpenie od zmluvy pred prenocovaním a na vrátenie zaplatenej ceny za ubytovanie.

1. Reklamáciu vybavuje príslušný manažér, ktorý je povinný reklamáciu preskúmať, vydať písomné potvrdenie o prijatí reklamácie a rozhodnúť o spôsobe jej vybavenia.
2. Ak nie je možné reklamáciu vybaviť dohodou, je príslušný manažér povinný s klientom spísať záznam o reklamácii. V zázname klient uvedie presné označenie poskytnutej služby, alebo zakúpeného tovaru, čas kedy bola služba poskytnutá alebo tovar zakúpený a popis ich nedostatku. Ak klient pri uplatňovaní reklamácie odovzdá pracovníkovi hotela písomný doklad o poskytnutí služby alebo kúpe tovaru, musí byť táto skutočnosť v zázname o reklamácii výslovne uvedená.
3. O opodstatnenosti reklamácie rozhodne príslušný manažér ihneď, v zložitých prípadoch najneskôr do 3 pracovných dní. V prípade potreby odborne posúdiť reklamovaný nedostatok je lehota na vybavenie reklamácie 30 dní.
4. Klient obdrží kópiu záznamu o reklamácii a spôsobe jej vybavenia, a po 14 dňoch je kontaktovaný za účelom zistenia spokojnosti s priebehom reklamačného konania.
5. Obdobný postup platí aj pre reklamácie služieb a tovaru v ostatných prevádzkach hotela /okrem stravovacích/

**Súčinnosť hosťa pri vybavovaní reklamácie**

1. Klient je povinný poskytnúť súčinnosť potrebnú k vybaveniu reklamácie najmä tým, že podá pravdivé informácie týkajúce sa poskytnutej služby alebo zakúpeného tovaru.
2. Ak si to povaha reklamácie vyžaduje, klient umožní pracovníkovi hotela prístup do priestoru, ktorý mu bol poskytnutý, aby sa presvedčil o oprávnenosti reklamácie.

**XIII.**

**Alternatívne riešenie spotrebiteľských sporov**

1. V prípade, ak klient – spotrebiteľ nie je spokojný so spôsobom, ktorým hotel vybavil jeho reklamáciu, alebo sa domnieva, že hotel porušil jeho práva, má klient právo obrátiť sa na hotel ako predávajúceho so žiadosťou o nápravu. Ak hotel na žiadosť Klienta podľa predchádzajúcej vety odpovie zamietavo alebo na takúto žiadosť neodpovie do 30 dní odo dňa jej odoslania klientom, má klient právo podať návrh na začatie alternatívneho riešenia sporu /ďalej ARS/ subjektu alternatívneho riešenia sporu podľa zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov /ďalej zákon ARS/. Alternatívne riešenie sporov sa týka len sporu medzi spotrebiteľom a predávajúcim, vyplývajúceho zo spotrebiteľskej zmluvy alebo súvisiaceho so spotrebiteľskou zmluvou.
2. Subjektami ARS sú orgány ARS uvedené v § 3 zákona ARS. Príslušným subjektom na alternatívne riešenie spotrebiteľských sporov s hotelom ako predávajúcim je:  
   Slovenská obchodná inšpekcia, ktorú je možné za uvedeným účelom kontaktovať na adrese Ústredný inšpektorát SOI, Odbor medzinárodných vzťahov a ARS, Prievozská  
   32, poštový priečinok 29, 827 99 Bratislava, alebo elektronicky na [ars@soi.sk](mailto:ars@soi.sk), alebo [adr@soi.sk](mailto:adr@soi.sk) alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárska SR.  Ak sú na alternatívne riešenie sporu príslušné viaceré subjekty alternatívneho riešenia sporov, právo voľby, ktorému z nich podá návrh, má spotrebiteľ.
3. Návrh podáva spotrebiteľ príslušnému subjektu alternatívneho riešenia sporov; možnosť obrátiť sa na súd tým nie je dotknutá.
4. Návrh musí obsahovať
   1. meno a priezvisko spotrebiteľa, adresu na doručovanie, elektronickú adresu a telefonický kontakt, ak ich má,
   2. presné označenie poskytovateľa/ predávajúceho,
   3. úplný a zrozumiteľný opis rozhodujúcich skutočností,
   4. označenie, čoho sa spotrebiteľ domáha,
   5. dátum, kedy sa spotrebiteľ obrátil na predávajúceho so žiadosťou o nápravu a informáciu, že pokus o vyriešenie sporu priamo s predávajúcim bol bezvýsledný,
   6. vyhlásenie o tom, že vo veci nebol zaslaný rovnaký návrh inému subjektu alternatívneho riešenia sporov, nerozhodol vo veci súd alebo rozhodcovský súd, vo veci nebola uzavretá dohoda o mediácii ani nebolo vo veci ukončené alternatívne riešenie sporu spôsobom podľa [§ 20 ods. 1 písm. a) až e)](https://www.slov-lex.sk/pravne-predpisy/SK/ZZ/2015/391/20190901.html#paragraf-20.odsek-1.pismeno-a).
5. K návrhu spotrebiteľ priloží doklady súvisiace s predmetom sporu, ktoré preukazujú skutočnosti uvedené v návrhu.
6. Návrh možno podať v listinnej podobe, elektronickej podobe alebo ústne do zápisnice
7. Subjekt alternatívneho riešenia sporov odmietne návrh ak
8. spotrebiteľ napriek výzve svoj návrh v určenej lehote nedoplní a pre tento nedostatok nemožno pokračovať v alternatívnom riešení sporu
9. nie je príslušný riešiť spor alebo ide o druh sporu, ktorý oprávnená právnická osoba nemá zapísaný v zozname,
10. vo veci, ktorej sa návrh týka, bolo skôr začaté alternatívne riešenie sporu pred iným subjektom alternatívneho riešenia sporov, vo veci už rozhodol súd alebo rozhodcovský súd, vo veci bola uzavretá dohoda o mediácii,
11. je návrh neopodstatnený,
12. je návrh anonymný,
13. spotrebiteľ podá návrh po uplynutí jedného roka odo dňa

1.doručenia zamietavej odpovede predávajúceho na žiadosť spotrebiteľa o nápravu alebo

2.márneho uplynutia 30 dňovej lehoty odo dňa, kedy spotrebiteľ odoslal predávajúcemu žiadosť o nápravu, na ktorú predávajúci neodpovedal,

1. b)sa spotrebiteľ pred podaním návrhu preukázateľne nepokúsil vyriešiť spor komunikáciou s predávajúcim/poskytovateľom,
2. vyčísliteľná hodnota sporu nepresahuje sumu 20 eur,
3. sa vecou, ktorej sa návrh týka, už predtým zaoberal a spotrebiteľ bol informovaný o vybavení jeho podania, pričom návrh neobsahuje žiadne nové skutočnosti a alternatívne riešenie sporu by vzhľadom na všetky okolnosti bolo zjavne neúčelné,
4. je vzhľadom na všetky okolnosti zrejmé, že alternatívne riešenie sporu by bolo možné viesť len s vyvinutím neprimeraného úsilia.
5. Alternatívne riešenie sporu sa začína dňom doručenia úplného návrhu subjektu ARS. Subjekt ARS začatie alternatívneho riešenia sporu stranám sporu oznámi
6. Strany sporu sú povinné spolupracovať so subjektom alternatívneho riešenia sporov a poskytovať mu potrebnú súčinnosť na dosiahnutie rýchleho a efektívneho priebehu alternatívneho riešenia sporu.
7. Alternatívne riešenie sporu sa končí dňom

a) uzavretia dohody /dohoda, je pre strany záväzná, možnosť strán obrátiť sa v tej

istej veci na súd tým nie je dotknutá

b) vydania odôvodneného stanoviska /ak subjekt ARS dospeje k odôvodnenému

záveru, že predávajúci porušeil práva spotrebiteľa, ukončí ARS vydaním

nezáväzného odôvodneného stanoviskas/

c) odloženia návrhu,

d) úmrtia alebo vyhlásenia za mŕtveho v prípade strany sporu, ktorá je fyzickou osobou,

e) zániku bez právneho nástupcu v prípade strany sporu, ktorá je právnickou osobou,

1. Celé riešenie sporu by mal subjekt ARS ukončiť do 90 dní od začatia. V zložitejších prípadoch môže byť táto lehota predĺžená o 30 dní, a to aj opakovane.

**XIV. Záverečné ustanovenia**

1. Tieto všeobecné obchodné podmienky a právne vzťahy vzniknuté na ich základe sa riadia

slovenským právnym poriadkom.

2. Pokiaľ by jednotlivé ustanovenia týchto všeobecných obchodným podmienok boli alebo by

sa stali neúčinnými alebo neplatnými, nie je tým dotknutá platnosť alebo účinnosť ostatných

ustanovení týchto všeobecných obchodných podmienok.

3. Klienti pri realizácii objednávky potvrdzujú súhlas s týmito platnými všeobecnými

obchodnými podmienkami hotela. Hotel si vyhradzuje právo na zmeny týchto všeobecných

obchodných podmienok. Povinnosť písomného oznámenia všeobecných obchodných

podmienok je splnená ich umiestnením na dostupných miestach v priestoroch hotela a na

stránkach hotela [www.hotelzochova](http://www.hotelzochova)chata.sk.

Modra dňa .....................

Ing. Peter Macháč

Predseda predstavenstva Grapent a.s. Modra